section_heading: Povijest
paragraph_text: Tijekom priprema za Tirolsku ofenzivu došlo je do promjene zapovjedništva zemaljske obrane. Tako je u ožujku 1916. generala konjice Viktora Dankla koji je imenovan zapovjednikom novoustrojene 11. armije, na mjestu zapovjednika zamijenio general pješaštva Josef Roth. Istodobno i dio bojišta kojeg su držale postrojbe zemaljske obrane preuzele su jedinice novoformirane 11. armije, te 3. armije. Nakon neuspjeha Tirolske ofenzive Zemaljska obrana Tirola je 28. srpnja 1916. rasformirana.